ORDE do 4 de maio de 2012 pola que se resolve a convocatoria de axudas para a realización de actividades de formación de adultos durante o ano 2012.
Consellería de Cultura, Educación e Ordenación Universitaria — III. Outras disposicións — 16/05/2012

Por Orde do 16 de decembro de 2011 (DOG do 26 de decembro) foron convocadas axudas para a realización de actividades de formación de adultos durante o ano 2012, organizadas por corporacións locais e institucións privadas sen ánimo de lucro e legalmente constituídas radicadas na Comunidade Autónoma de Galicia.
Vistas as propostas do Consello Asesor previsto no punto sexto da citada orde e as propostas de resolución do director xeral de Educación, Formación Profesional e Innovación Educativa, en uso das facultades que me outorga o artigo quinto da orde antes mencionada,
Primeiro. Conceder, con cargo aos conceptos orzamentarios 1505.422H.460.0 e 1505.422H.481.0 da Dirección Xeral de Educación, Formación Profesional e Innovación Educativa as axudas que se relacionan no anexo I.
Segundo. Desestimar as alegacións presentadas polos concellos de Vimianzo, Meis, O Saviñao, Laxe (actividades I e II) e Santa Comba (actividades 1 e 2) polos motivos que se expoñen no anexo II.
Aceptar a renuncia do Concello de Moeche e da entidade sen ánimo de lucro Asociación Cultural A Barca de Loimil, á subvención de 3.500,00 € proposta para cada un deles.
Terceiro. Denegar ou excluír, polas causas que se indican, as solicitudes que se relacionan no anexo II.
Cuarto. De conformidade co punto décimo da Orde de 16 de decembro de 2011, as axudas irán destinadas a sufragar, exclusivamente, os gastos do persoal docente.
As axudas serán pagadas unha vez finalizada a actividade e no momento da súa completa xustificación; tendo en conta que deberá xustificarse a contía íntegra orzada como gastos docentes aínda que sexa superior á contía solicitada e/ou concedida.
Quinto. Na difusión das actividades subvencionadas mediante esta orde, nas convocatorias públicas, publicidade e propaganda destas, así como nos lugares en que se realicen as referidas accións, deberá figurar que están financiadas ou cofinanciadas pola Xunta de Galicia, Consellería de Cultura, Educación e Ordenación Universitaria, e aparecerá o seu anagrama. Ademais, quedará constancia explícita dese cofinanciamento nos documentos, folletos, certificados e publicacións que se elaboren con motivo da realización da actividade formativa.
Sexto. Contra esta resolución poderán os interesados interpoñer un recurso potestativo de reposición ante o conselleiro de Cultura, Educación e Ordenación Universitaria, no prazo dun mes contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, un recurso contencioso-administrativo, no prazo de dous meses, ante el Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 4 de maio de 2012.
Provincia da Coruña.
Provincia de Lugo.
Provincia de Ourense.
Provincia de Pontevedra.
Total concellos: 196.332,40 €.
Entidades locais ás cales non se pode conceder a subvención por non acadar a puntuación mínima (base 7.ª da convocatoria)